बोलीं- मैं चुप रहती हूं पर लोगों को कुछ कहने से पहले फैक्ट्स चेक करना चाहिए
Bollywood Actress Athiya Shetty And KL Rahul Strip Club Video Goes Viral - बीते कुछ दिनों से अथिया शेट्टी और उनके हस्बैंड के एल राहुल का एक वीडियो वायरल है। कहा जा रहा है कि इस वीडियो में अथिया और राहुल एक स्ट्रिप क्लब में एंजॉय करते नजर आ रहे हैं
बीते कुछ दिनों से अथिया शेट्टी और उनके हस्बैंड क्रिकेटर के एल राहुल का एक वीडियो वायरल हो रहा है। कहा जा रहा है कि इस वीडियो में अथिया और राहुल एक स्ट्रिप क्लब में एंजॉय करते नजर आ रहे हैं। अब एक्ट्रेस ने अपने इंस्टाग्राम अकाउंट पर एक स्टोरी शेयर करते हुए इस पूरे मामले पर अपना रिएक्शन दिया है। अथिया ने कहा कि वे आमतौर पर चुप रहती हैं और रिएक्शन देना पसंद नहीं करतीं पर लोगों को कुछ भी कहने से पहले फैक्ट्स चेक कर लेने चाहिए। अथिया और राहुल इन दिनों लंदन में हैं। कुछ समय पहले ही लंदन में राहुल की सर्जरी हुई थी।
हम सभी एक रेगुलर जगह गए थे
इस मामले पर अथिया ने अपने इंस्टाग्राम अकाउंट पर एक स्टोरी शेयर कर रिएक्शन दिया। उन्होंने लिखा, ‘मैं आमतौर पर चुप रहना पसंद करती हूं और कोई प्रतिक्रिया नहीं देती पर कभी-कभी खुद के लिए खड़ा होना जरूरी हो जाता है। राहुल, मैं और हमारे दोस्त एक रेगुलर जगह गए थे, जैसे कि सभी जाते हैं। चीजों को कॉन्टेक्स्ट (संदर्भ) के बाहर लेना बंद कर दें और कुछ भी कहने से पहले अपने तथ्यों की जांच करें। शांति और प्यार।’
सपोर्ट में आए कई फैंस
अथिया के बयान जारी करने के बाद कई सोशल मीडिया यूजर्स कपल के सपोर्ट में सामने आए। एक यूजर ने लिखा,'आप दोनों में से किसी को तो कुछ बोलना ही चाहिए था। अथिया ने सही किया। जानता हूं कि लोग अभी भी आप दोनों को जज करना नहीं छोड़ेंगे पर कम से कम आप दोनों तो पॉजिटिव रहोगे।' एक अन्य यूजर ने लिखा, 'अथिया ने अपने पति को जस्टिफाई किया है जो कि नॉर्मल लोगों की तरह ही बाहर गए थे। सेलेब होना भी कितना बड़ा सिरदर्द है।' आथिया और राहुल ने 3 साल रिलेशनशिप में रहने के बाद जनवरी 2023 में शादी की थी।